title: Komisijas Īstenošanas regula (ES) Nr. 1189/2014 ( 2014. gada 24. oktobris ), ar ko apstiprina specifikācijas grozījumu, kurš nav maznozīmīgs, attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā ( Sedano Bianco di Sperlonga (AĢIN))

text:
               5.11.2014

               LV

               Eiropas Savienības Oficiālais Vēstnesis

               L 318/3

         KOMISIJAS ĪSTENOŠANAS REGULA (ES) Nr. 1189/2014
   (2014. gada 24. oktobris),
   ar ko apstiprina specifikācijas grozījumu, kurš nav maznozīmīgs, attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (Sedano Bianco di Sperlonga (AĢIN))
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 21. novembra Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (1) un jo īpaši tās 52. panta 2. punktu,
   tā kā:

               (1)

               Saskaņā ar Regulas (ES) Nr. 1151/2012 53. panta 1. punkta pirmo daļu Komisija ir izskatījusi Itālijas pieteikumu specifikācijas grozījuma apstiprināšanai attiecībā uz aizsargāto ģeogrāfiskās izcelsmes norādi Sedano Bianco di Sperlonga, kas reģistrēta atbilstīgi Komisijas Regulai (ES) Nr. 222/2010 (2).

               (2)

               Attiecīgais grozījums nav maznozīmīgs Regulas (ES) Nr. 1151/2012 53. panta 2. punkta nozīmē, tāpēc Komisija, piemērojot minētās regulas 50. panta 2. punkta a) apakšpunktu, grozījuma pieteikumu ir publicējusi Eiropas Savienības Oficiālajā Vēstnesī
                   (3).

               (3)

               Komisijai nav iesniegts neviens paziņojums par iebildumiem saskaņā ar Regulas (ES) Nr. 1151/2012 51. pantu, tāpēc šis specifikācijas grozījums būtu jāapstiprina,

         IR PIEŅĒMUSI ŠO REGULU.
   1. pants
   Ar šo tiek apstiprināts Eiropas Savienības Oficiālajā Vēstnesī publicētais specifikācijas grozījums attiecībā uz nosaukumu Sedano Bianco di Sperlonga (AĢIN).
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 24. oktobrī

            Komisijas

            un tās priekšsēdētāja vārdā –

            Komisijas loceklis

         Dacian CIOLOȘ

      (1)  OV L 343, 14.12.2012., 1. lpp.

      (2)  Komisijas 2010. gada 17. marta Regula (ES) Nr. 222/2010 par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (Sedano Bianco di Sperlonga (AĢIN)) (OV L 68, 18.3.2010., 1. lpp.).

      (3)  OV C 180, 13.6.2014., 26. lpp.


title: Komisijas Īstenošanas regula (ES) Nr. 280/2014 ( 2014. gada 19. marts ) par mājputnu gaļas importa licenču izdošanu atbilstoši pieteikumiem, kas 2014. gada marta pirmajās septiņās dienās iesniegti saskaņā ar tarifa kvotām, kuras atvērtas ar Regulu (EK) Nr. 533/2007

text:
               20.3.2014

               LV

               Eiropas Savienības Oficiālais Vēstnesis

               L 82/8

      KOMISIJAS ĪSTENOŠANAS REGULA (ES) Nr. 280/2014
   (2014. gada 19. marts)
   par mājputnu gaļas importa licenču izdošanu atbilstoši pieteikumiem, kas 2014. gada marta pirmajās septiņās dienās iesniegti saskaņā ar tarifa kvotām, kuras atvērtas ar Regulu (EK) Nr. 533/2007
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 188. pantu,
   ņemot vērā Komisijas 2006. gada 31. augusta Regulu (EK) Nr. 1301/2006, ar coy nosaka kopīgus noteikumus lauksaimniecības produktu importa tarifu kvotu administrēšanai, izmantojot ievešanas atļauju sistēmu (2), un jo īpaši tās 7. panta 2. punktu,
   ņemot vērā Komisijas 2007. gada 14. maija Regulu (EK) Nr. 533/2007 par tarifa kvotu atvēršanu un pārvaldīšanu mājputnu gaļas nozarē (3) un jo īpaši tās 5. panta 6. punktu,
   tā kā:

               (1)

               Ar Regulu (EK) Nr. 533/2007 ir atvērtas tarifa kvotas mājputnu gaļas produktu importam.

               (2)

               Daudzumi, kas ir norādīti importa licenču pieteikumos, kuri iesniegti 2014. gada marta pirmajās septiņās dienās par apakšperiodu no 2014. gada 1. aprīļa līdz 30. jūnijam, attiecībā uz dažām kvotām pārsniedz pieejamos daudzumus. Tāpēc ir jānosaka, par kādu apjomu importa licences var izdot, nosakot piešķīruma koeficientu, ko piemēro pieprasītajiem daudzumiem,

         IR PIEŅĒMUSI ŠO REGULU.
   1. pants
   Importa licenču pieteikumiem, kas saskaņā ar Regulu (EK) Nr. 533/2007 iesniegti par apakšperiodu no 2014. gada 1. aprīļa līdz 30. jūnijam, piemēro šīs regulas pielikumā norādīto piešķīruma koeficientu.
   2. pants
   Šī regula stājas spēkā 2014. gada 20. martā.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 19. martā

            Komisijas un tās priekšsēdētāja vārdā –

            lauksaimniecības un lauku attīstības ģenerāldirektors

         Jerzy PLEWA

      (1)  OV L 347, 20.12.2013., 671. lpp.

      (2)  OV L 238, 1.9.2006., 13. lpp.

      (3)  OV L 125, 15.5.2007., 9. lpp.

      PIELIKUMS

                  Grupas Nr.

                  Kārtas Nr.

                  Piešķīruma koeficients importa licenču pieteikumiem, kas iesniegti par apakšperiodu no 1.4.2014–30.6.2014.
                  (%)

                  P1

                  09.4067

                  14,109564

                  P3

                  09.4069

                  0,27007


title: Komisijas Īstenošanas regula (ES) Nr. 370/2012 ( 2012. gada 27. aprīlis ), ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai

text:
               28.4.2012

               LV

               Eiropas Savienības Oficiālais Vēstnesis

               L 116/25

         KOMISIJAS ĪSTENOŠANAS REGULA (ES) Nr. 370/2012
   (2012. gada 27. aprīlis),
   ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1),
   ņemot vērā Komisijas 2011. gada 7. jūnija Īstenošanas regulu (ES) Nr. 543/2011, ar ko nosaka sīki izstrādātus noteikumus Padomes Regulas (EK) Nr. 1234/2007 piemērošanai attiecībā uz augļu un dārzeņu un pārstrādātu augļu un dārzeņu nozari (2), un jo īpaši tās 136. panta 1. punktu,
   tā kā:

               (1)

               Īstenošanas regulā (ES) Nr. 543/2011, piemērojot Urugvajas kārtas daudzpusējo tirdzniecības sarunu iznākumu, paredzēti kritēriji, pēc kuriem Komisija nosaka standarta importa vērtības minētās regulas XVI pielikuma A daļā norādītajiem produktiem no trešām valstīm un laika periodiem.

               (2)

               Standarta importa vērtību aprēķina katru darbdienu saskaņā ar Īstenošanas regulas (ES) Nr. 543/2011 136. panta 1. punktu, ņemot vērā mainīgos dienas datus. Tāpēc šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,

         IR PIEŅĒMUSI ŠO REGULU.
   1. pants
   Standarta importa vērtības, kas paredzētas Īstenošanas regulas (ES) Nr. 543/2011 136. pantā, ir tādas, kā norādīts šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 27. aprīlī

            Komisijas un tās priekšsēdētāja vārdā –

            lauksaimniecības un lauku attīstības ģenerāldirektors

         José Manuel SILVA RODRÍGUEZ

      (1)  OV L 299, 16.11.2007., 1. lpp.

      (2)  OV L 157, 15.6.2011., 1. lpp.

      PIELIKUMS
      Standarta importa vērtības atsevišķu veidu augļu un dārzeņu ievešanas cenas noteikšanai

                  (EUR/100 kg)

                  KN kods

                  Trešās valsts kods (1)

                  Standarta importa vērtība

                  0702 00 00

                  JO

                  98,8

                  MA

                  60,9

                  TN

                  124,7

                  TR

                  115,6

                  ZZ

                  100,0

                  0707 00 05

                  JO

                  225,1

                  TR

                  130,1

                  ZZ

                  177,6

                  0709 93 10

                  JO

                  225,1

                  MA

                  29,9

                  TR

                  143,5

                  ZZ

                  132,8

                  0805 10 20

                  CL

                  48,2

                  EG

                  55,9

                  IL

                  80,9

                  MA

                  65,3

                  TR

                  50,5

                  ZA

                  40,1

                  ZZ

                  56,8

                  0805 50 10

                  TR

                  58,4

                  ZA

                  63,9

                  ZZ

                  61,2

                  0808 10 80

                  AR

                  87,4

                  BR

                  80,7

                  CA

                  117,0

                  CL

                  97,4

                  CN

                  82,3

                  MK

                  31,8

                  NZ

                  128,3

                  US

                  162,4

                  ZA

                  89,6

                  ZZ

                  97,4

                  0808 30 90

                  AR

                  101,2

                  CL

                  119,1

                  CN

                  88,0

                  US

                  107,0

                  ZA

                  118,5

                  ZZ

                  106,8

         (1)  Valstu nomenklatūra, kas paredzēta Komisijas Regulā (EK) Nr. 1833/2006 (OV L 354, 14.12.2006., 19. lpp.). Kods “ZZ” nozīmē “cita izcelsme”.


title: Komisijas Īstenošanas regula (ES) 2016/704 (2016. gada 11. maijs), ar kuru atsauc saistību pieņemšanu attiecībā uz diviem ražotājiem eksportētājiem un ar kuru groza Īstenošanas lēmumu (ES) 2015/87, ar ko pieņem saistības, kuras piedāvātas sakarā ar antidempinga procedūru, kas attiecas uz Ķīnas Tautas Republikas izcelsmes citronskābes importu

text:
               12.5.2016

               LV

               Eiropas Savienības Oficiālais Vēstnesis

               L 122/19

         KOMISIJAS ĪSTENOŠANAS REGULA (ES) 2016/704
   (2016. gada 11. maijs),
   ar kuru atsauc saistību pieņemšanu attiecībā uz diviem ražotājiem eksportētājiem un ar kuru groza Īstenošanas lēmumu (ES) 2015/87, ar ko pieņem saistības, kuras piedāvātas sakarā ar antidempinga procedūru, kas attiecas uz Ķīnas Tautas Republikas izcelsmes citronskābes importu
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2009. gada 30. novembra Regulu (EK) Nr. 1225/2009 par aizsardzību pret importu par dempinga cenām no valstīm, kas nav Eiropas Kopienas dalībvalstis (1) (“pamatregula”), un jo īpaši tās 8. pantu,
   informējusi dalībvalstis,
   tā kā:
   A.   SAISTĪBAS UN CITI SPĒKĀ ESOŠIE PASĀKUMI

               (1)

               Padome pēc antidempinga izmeklēšanas (“sākotnējā izmeklēšana”) ar Regulu (EK) Nr. 1193/2008 (2) noteica galīgo antidempinga maksājumu citronskābes (“attiecīgais ražojums”) importam, ko pašlaik klasificē ar KN kodiem 2918 14 00 un ex2918 15 00 un kā izcelsme ir Ķīnas Tautas Republikā (“ĶTR”). Pasākumus noteica kā procentuālo maksājumu robežās no 6,6 % līdz 42,7 %.

               (2)

               Eiropas Komisija (“Komisija”) ar Lēmumu 2008/899/EK (3) pieņēma cenu saistības, kuras piedāvāja, inter alia, Weifang Ensign Industry Co., Ltd. (Taric papildu kods A882) (“Weifang”) un TTCA Co., Ltd. (Taric papildu kods A878) (“TTCA”) kopā ar Ķīnas Metālu, minerālu un ķīmisko vielu importētāju un eksportētāju tirdzniecības palātu (“palāta”).

               (3)

               Pēc termiņbeigu pārskatīšanas un daļējas starpposma pārskatīšanas (“pārskatīšanas”) Komisija saglabāja pasākumus un grozīja to līmeni ar Īstenošanas Regulu (ES) 2015/82 (4). Patlaban spēkā esošais antidempinga maksājums ĶTR izcelsmes citronskābes importam ir robežās no 15,3 % līdz 42,7 % (“spēkā esošie pasākumi”).

               (4)

               Pēc pārskatīšanām Komisija ar Īstenošanas lēmumu (ES) 2015/87 (5) pieņēma cenu saistības, kuras piedāvāja, inter alia, Weifang un TTCA kopā ar palātu.

               (5)

               Pieņemtās TTCA un Weifang (“attiecīgie ražotāji eksportētāji”) saistības pamatojas uz minimālo cenu indeksāciju saskaņā ar publiskajām graudu cenām Eiropas Savienībā; graudi ir galvenā izejviela, ko parasti lieto citronskābes ražošanā.

               (6)

               Pēc pretapiešanas izmeklēšanas Komisija ar Īstenošanas regulu (ES) 2016/32 (6) spēkā esošos pasākumus attiecināja uz tādas citronskābes importu, kas nosūtīta no Malaizijas (“pretapiešanas izmeklēšana”).

               (7)

               Pretapiešanas izmeklēšanā secināja, ka spēkā esošie pasākumi tiek apieti, veicot pārsūtīšanu caur Malaiziju. Konkrēti – pretapiešanas izmeklēšanas konstatējumi liecina, ka vienlaikus pieauga eksports no ĶTR uz Malaiziju un imports no Malaizijas uz Savienību. Pretapiešanas izmeklēšanā netika konstatēts, ka Malaizijā tiktu ražota citronskābe. Seši Ķīnas ražotāji eksportētāji (tostarp Weifang un TTCA) sadarbojās pretapiešanas izmeklēšanā. Ražotāju eksportētāju, kas sadarbojās pretapiešanas izmeklēšanā, veiktais eksports laikposmā no 2014. gada 1. janvāra līdz 2015. gada martam aptvēra aptuveni 69 % no Ķīnas eksporta uz Malaiziju.

         B.   PĀRKĀPTIE SAISTĪBU NOTEIKUMI

               (8)

               Attiecīgie ražotāji eksportētāji, inter alia, piekrita, ka nekavējoties paziņos Komisijai par jebkādām pārmaiņām to korporatīvajā struktūrā, ja tādas notiks saistību piemērošanas periodā. Viņi arī vienojās, ka dalība tirdzniecības sistēmā, kura rada apiešanas risku, ir saistību pārkāpums.

         C.   SAISTĪBU NOTEIKUMI, KAS KOMISIJAI ĻAUT VEIKT ATSAUKŠANU, JA SAISTĪBAS NAV PĀRKĀPTAS

               (9)

               Saistībās arī noteikts, ka Komisija jebkurā saistību piemērošanas perioda brīdī var atsaukt saistību pieņemšanu, ja uzraudzība un izpilde izrādās neiespējama.

         D.   ATTIECĪGO RAŽOTĀJU EKSPORTĒTĀJU UZRAUDZĪBA

               (10)

               Uzraugot saistību izpildi, Komisija pārbaudīja attiecīgo ražotāju eksportētāju iesniegto informāciju, kas bija būtiska saistībām. Turklāt Komisija veica pārbaudes apmeklējumus attiecīgo ražotāju eksportētāju telpās. Atsaucoties uz pretapiešanas izmeklēšanas konstatējumiem, kas minēti 7. apsvērumā, Komisija pārbaudīja eksporta darījumus uz Malaiziju un apiešanas risku kopumā. Konstatējumi ir norādīti turpmāk 11. līdz 20. apsvērumā.

         E.   IEMESLI ATSAUKT SAISTĪBU PIEŅEMŠANU

               (11)

                  TTCA nav ziņojis par pārmaiņām uzņēmuma struktūrā. Pārmaiņas notika jau 2012. gadā un tika paziņotas tikai pārbaudes apmeklējuma sākumā 2015. gada decembrī.

               (12)

               Komisija novērtēja šo konstatējumu un secināja, ka TTCA nav izpildījis savu ziņošanas pienākumu.

               (13)

               Attiecīgo ražotāju eksportētāju eksports uz Malaiziju veido vairāk nekā 70 % no eksporta, par ko ziņojuši visi ražotāji, kas sadarbojās pretapiešanas izmeklēšanā. Abi ražotāji eksportētāji ziņoja par ievērojamu citronskābes eksportu izplatītājiem/tirgotājiem Malaizijā. Pārbaudes apmeklējumu laikā attiecīgie ražotāji eksportētāji nevarēja sniegt pierādījumus par šā eksporta galamērķi un abi uzņēmumi apgalvoja, ka tie neseko līdzi saviem ražojumiem, ja tos pārdod trešai valstij. Pēc pārbaudes apmeklējumiem Komisija deva abiem ražotājiem eksportētājiem pietiekami daudz laika iesniegt pierādījumus par galamērķi.

               (14)

               Pēc tam iesniegtā dokumentācija nebija pietiekama, lai noteiktu visa eksporta uz Malaiziju galamērķi.

               (15)

               Komisija atsaucas uz pretapiešanas izmeklēšanas konstatējumiem, kas minēti 7. apsvērumā, jo īpaši par ražošanas neesību Malaizijā un to, ka vienlaikus pieauga eksports no ĶTR uz Malaiziju un imports no Malaizijas uz Savienību. Tā kā lielāko daļu eksporta uz Malaiziju veica attiecīgie ražotāji eksportētāji, Komisija secināja, ka tie abi bija piedalījušies tirdzniecības sistēmā, kura rada apiešanas risku.

               (16)

               Turklāt pieejamā statistikas informācija par abiem attiecīgajiem ražotājiem eksportētājiem liecināja, ka to eksports tirgotājiem/izplatītājiem Malaizijā ievērojami samazinājās pēc tam, kad tika sākta pretapiešanas izmeklēšana.

               (17)

               Komisija novērtēja šo pārmaiņu tirdzniecības modelī. Tā secināja, ka šai tirdzniecības modeļa pārmaiņai nav cita iemesla kā vien pretapiešanas izmeklēšanas sākšana, tādējādi apstiprinot apiešanas riska esību.

               (18)

               Komisija novērtēja arī abu ražotāju eksportētāju eksporta nekontrolējamību uz citām trešām valstīm. Tā secināja, ka pastāv apiešanas risks, piemēram, attiecībā uz Malaiziju, jo īpaši tāpēc, ka ražotāji eksportētāji atzina, ka neseko līdzi sava eksporta galamērķim.

               (19)

               Komisija novērtēja visus konstatējumus un secināja, ka TTCA un Weifang ir piedalījušies tirdzniecības sistēmā, kura rada apiešanas risku. Tādēļ bija noticis saistību pārkāpums.

               (20)

               Turklāt, ņemot vērā pretapiešanas izmeklēšanas konstatējumus, Komisija arī secināja, ka tirdzniecības modelis un eksporta darījumu nekontrolējamība padara TTCA un Weifang saistību uzraudzību par neiespējamu, jo nevar kontrolēt, vai attiecīgo ražotāju eksportētāju pārdevumi uz trešām valstīm netiks laisti brīvā apgrozībā Savienībā.

         F.   SECINĀJUMS

               (21)

               Tie konstatējumi par saistību pārkāpumiem un to, ka uzraudzība ir praktiski neiespējama, kas konstatēti attiecībā uz TTCA un Weifang, pamato saistību pieņemšanas atsaukšanu attiecībā uz abiem attiecīgajiem ražotājiem eksportētājiem saskaņā ar pamatregulas 8. panta 7. un 9. punktu un saskaņā ar saistību noteikumiem.

         G.   RAKSTISKI IESNIEGTA INFORMĀCIJA UN UZKLAUSĪŠANA

               (22)

               Ieinteresētajām personām tika dota iespēja tikt uzklausītām un izteikt piezīmes saskaņā ar pamatregulas 8. panta 9. punktu.

               (23)

               Palāta kopā ar TTCA un Weifang atkārtoti vērsa uzmanību uz rīcības plāna priekšlikumu par saistību uzlabotu īstenošanu, kas tika iesniegts pēc iepriekš 10. apsvērumā minētajiem pārbaudes apmeklējumiem. Plānā bija paredzēts papildu uzraudzības mehānisms, saskaņā ar kuru visi uzņēmumi, kas uzņēmās saistības, Komisijai regulāri sniegs paplašinātu ziņojumu par tirdzniecību trešās valstīs un palāta piemēros agrīnās brīdināšanas pasākumus, lai novērstu pārsūtīšanu. Tomēr šis jaunais mehānisms padarītu saistību uzraudzību par neiespējamu. Katrā ziņā ierosinātais mehānisms attiecas uz saistību turpmāko īstenošanu un nenovērš iepriekšējos pārkāpumus un neatbilstības.

               (24)

                  Weifang un TTCA savā rakstiski iesniegtajā informācijā apstrīdēja tiešo korelāciju starp uz Malaiziju eksportētā daudzuma pārmaiņām un pārsūtīšanu, jo eksportētais daudzums atspoguļo tikai ārējo faktoru pārmaiņas, t. i., pieprasījuma kritumu tirgū. Tie apgalvoja, ka Komisijas secinājums par pārmaiņām tirdzniecības modelī nav pamatots ar pierādījumiem un joprojām ir tikai pieņēmums. Pretapiešanas izmeklēšanā, kā minēts 7. apsvērumā, secināja, ka spēkā esošie pasākumi tiek apieti, veicot pārsūtīšanu caur Malaiziju. Pretapiešanas izmeklēšanā tika konstatēts, ka pēc tam, kad 2008. gada decembrī attiecīgajam ražojumam tika noteikti pasākumi, no ĶTR un Malaizijas uz Savienību veiktā eksporta tirdzniecības modelis ir ievērojami mainījies un šādām pārmaiņām nav cita pietiekama iemesla vai ekonomiska pamatojuma kā vien maksājuma noteikšana. Pamatojoties uz statistikas datiem un uzņēmumu iesniegtajiem datiem, kā minēts 15. apsvērumā, lielāko daļu eksporta uz Malaiziju attiecīgie ražotāji eksportētāji veica laikposmā no 2011. līdz 2015. gadam. Līdz ar to TTCA un Weifang argumentus nevar pieņemt.

               (25)

                  Weifang un TTCA neatzīst par savu pienākumu sekot līdzi savai tirdzniecībai nesaistītiem tirgotājiem trešās valstīs. Faktiski uzņēmumi paši atzina, ka preču un tirgus veida dēļ praktiski nav iespējams izsekot līdzi tālākpārdošanai, ja izmanto neatkarīgus tirgotājus trešās valstīs. Šie apsvērumi liecina par pasākumu lielu apiešanas risku, izmantojot pārsūtīšanu, kas padara saistību uzraudzību neiespējamu.

               (26)

                  TTCA apgalvoja, ka ir pieļāvis nolaidību, bet nav tīši pārkāpis saistības, neinformējot Komisiju par dažām pārmaiņām tā korporatīvajā struktūrā. Uzņēmums apgalvoja, ka informējis Komisiju par pārmaiņām divas reizes – termiņbeigu pārskatīšanas, kā arī pretapiešanas izmeklēšanas laikā. TTCA apgalvoja, ka pārmaiņas nav negatīvi ietekmējušas saistību īstenošanu. Komisija nevar pieņemt šos argumentus, jo uzņēmums nav ievērojis nepārprotamu ziņošanas pienākumu, kas noteikts saistībās, proti, nekavējoties informēt Eiropas Komisiju par jebkurām pārmaiņām korporatīvajā struktūrā, jo šādas pārmaiņas var radīt nepieciešamību grozīt dažus aspektus saistībās un/vai to uzraudzībā, ja Komisija to uzskata par nepieciešamu. Šādas pārmaiņas ir jāpaziņo tieši un konkrēti saistībā ar uzraudzības pasākumiem, jo īpaši ņemot vērā pastāvīgo saziņu starp uzņēmumiem, kas uzņēmās saistības, un kompetento Komisijas dienestu.

               (27)

               Turklāt palāta kopā ar TTCA un Weifang atsaucās uz Savienības interesēm saglabāt saistības. Palāta, TTCA un Weifang apgalvoja, ka atsaukšanas gadījumā palielināsies cenu svārstīgums un tas negatīvi ietekmēs citronskābes lietotājus. Komisija nevar pieņemt šo argumentu. Cenu svārstīgums var piemist jebkuram konkrēta ražojuma tirgum, bet tas nav tāds elements, kas ietekmē novērtējumu par saistību uzraudzības iespējamību vai pārkāpumiem.

               (28)

               Neviens no minētajiem argumentiem, kurus iesniedza palāta un attiecīgie ražotāji eksportētāji, nav tāds, kas mainītu Komisijas novērtējumu pa to, ka to saistības ir pārkāptas un uzraudzība kļuvusi neiespējama.

         H.   SAISTĪBU PIEŅEMŠANAS ATSAUKŠANA UN GALĪGO MAKSĀJUMU NOTEIKŠANA

               (29)

               Tādējādi saskaņā ar pamatregulas 8. panta 9. punktu un arī saskaņā ar attiecīgajiem saistību noteikumiem, kas ļauj Komisijai vienpusēji atsaukt saistības, Komisija secināja, ka būtu jāatsauc Weifang un TTCA piedāvāto saistību pieņemšana un būtu jāgroza Īstenošanas lēmums (ES) 2015/87. Attiecīgi galīgais antidempinga maksājums, kas noteikts ar Īstenošanas regulas (ES) 2015/82 1. pantu, būtu jāpiemēro attiecīgā ražojuma importam, kuru ražojuši uzņēmumi Weifang Ensign Industry Co., Ltd. (Taric papildu kods A882) un TTCA Co., Ltd. (Taric papildu kods A878),

         IR PIEŅĒMUSI ŠO REGULU.
   1. pants
   Ar šo atsauc saistību pieņemšanu attiecībā uz uzņēmumiem Weifang Ensign Industry Co., Ltd. (Taric papildu kods A882) un TTCA Co., Ltd. (Taric papildu kods A878) kopā ar Ķīnas Metālu, minerālu un ķīmisko vielu importētāju un eksportētāju tirdzniecības palātu.
   2. pants
   Tabulu Īstenošanas lēmuma (ES) 2015/87 1. pantā aizstāj ar šādu tabulu.

               Valsts

               Uzņēmums

                  Taric papildu kods

               Ķīnas Tautas Republika

                  COFCO Biochemical (Anhui) Co., Ltd. – No 1 COFCO Avenue, Bengbu City 233010, Anhui Province

               A874

               Ražojis RZBC Co., Ltd. – No 9 Xinghai West Road, Rizhao City, Shandong Province, ĶTR, un pārdevis tā saistītais tirdzniecības uzņēmums RZBC Imp. & Exp. Co., Ltd. – No 66 Lvzhou South Road, Rizhao City, Shandong Province

               A926

               Ražojis RZBC (Juxian) Co., Ltd. – No 209 Laiyang Road (West Side of North Chengyang Road), Juxian Economic Development Zone, Rizhao City, Shandong Province, ĶTR, un pārdevis tā saistītais tirdzniecības uzņēmums RZBC Imp. & Exp. Co., Ltd. – No 66 Lvzhou South Road, Rizhao City, Shandong Province

               A927

                  Jiangsu Guoxin Union Energy Co., Ltd – No 1 Redian Road, Yixing Economic Development Zone, Jiangsu Province

               A879

         3. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 11. maijā

            Komisijas vārdā –

            priekšsēdētājs

         Jean-Claude JUNCKER

      (1)  OV L 343, 22.12.2009., 51. lpp.

      (2)  Padomes 2008. gada 1. decembra Regula (EK) Nr. 1193/2008, ar ko piemēro galīgo antidempinga maksājumu un galīgi iekasē pagaidu maksājumus, kas noteikti Ķīnas Tautas Republikas izcelsmes citronskābes importam (OV L 323, 3.12.2008., 1. lpp.).

      (3)  Komisijas 2008. gada 2. decembra Lēmums 2008/899/EK, ar ko pieņem saistības, kas piedāvātas sakarā ar antidempinga procedūru attiecībā uz Ķīnas Tautas Republikas izcelsmes citronskābes importu (OV L 323, 3.12.2008., 62. lpp.).

      (4)  Komisijas 2015. gada 21. janvāra Īstenošanas regula (ES) 2015/82, ar ko pēc termiņbeigu pārskatīšanas saskaņā ar Padomes Regulas (EK) Nr. 1225/2009 11. panta 2. punktu un daļējām starpposma pārskatīšanām saskaņā ar Regulas (EK) Nr. 1225/2009 11. panta 3. punktu nosaka galīgo antidempinga maksājumu Ķīnas Tautas Republikas izcelsmes citronskābes importam (OV L 15, 22.1.2015., 8. lpp.).

      (5)  Komisijas 2015. gada 21. janvāra Īstenošanas lēmums (ES) 2015/87, ar ko pieņem saistības, kuras piedāvātas sakarā ar antidempinga procedūru, kas attiecas uz Ķīnas Tautas Republikas izcelsmes citronskābes importu (OV L 15, 22.1.2015., 75. lpp.).

      (6)  Komisijas 2016. gada 14. janvāra Īstenošanas regula (ES) 2016/32, ar kuru galīgo antidempinga maksājumu, kas ar Īstenošanas regulu (ES) 2015/82 noteikts Ķīnas Tautas Republikas izcelsmes citronskābes importam, attiecina arī uz citronskābes importu, kurš nosūtīts no Malaizijas, neatkarīgi no tā, vai tam ir vai nav deklarēta Malaizijas izcelsme (OV L 10, 15.1.2016., 3. lpp.).


title: Komisijas Īstenošanas regula (ES) Nr. 303/2012 ( 2012. gada 4. aprīlis ), ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai

text:
               5.4.2012

               LV

               Eiropas Savienības Oficiālais Vēstnesis

               L 99/30

         KOMISIJAS ĪSTENOŠANAS REGULA (ES) Nr. 303/2012
   (2012. gada 4. aprīlis),
   ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1),
   ņemot vērā Komisijas 2011. gada 7. jūnija Īstenošanas regulu (ES) Nr. 543/2011, ar ko nosaka sīki izstrādātus noteikumus Padomes Regulas (EK) Nr. 1234/2007 piemērošanai attiecībā uz augļu un dārzeņu un pārstrādātu augļu un dārzeņu nozari (2), un jo īpaši tās 136. panta 1. punktu,
   tā kā:

               (1)

               Īstenošanas regulā (ES) Nr. 543/2011, piemērojot Urugvajas kārtas daudzpusējo tirdzniecības sarunu iznākumu, paredzēti kritēriji, pēc kuriem Komisija nosaka standarta importa vērtības minētās regulas XVI pielikuma A daļā norādītajiem produktiem no trešām valstīm un laika periodiem.

               (2)

               Standarta importa vērtību aprēķina katru darbdienu saskaņā ar Īstenošanas regulas (ES) Nr. 543/2011 136. panta 1. punktu, ņemot vērā mainīgos dienas datus. Tāpēc šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,

         IR PIEŅĒMUSI ŠO REGULU.
   1. pants
   Standarta importa vērtības, kas paredzētas Īstenošanas regulas (ES) Nr. 543/2011 136. pantā, ir tādas, kā norādīts šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 4. aprīlī

            Komisijas un tās priekšsēdētāja vārdā –

            lauksaimniecības un lauku attīstības ģenerāldirektors

         José Manuel SILVA RODRÍGUEZ

      (1)  OV L 299, 16.11.2007., 1. lpp.

      (2)  OV L 157, 15.6.2011., 1. lpp.

      PIELIKUMS
      Standarta importa vērtības atsevišķu veidu augļu un dārzeņu ievešanas cenas noteikšanai

                  (EUR/100 kg)

                  KN kods

                  Trešās valsts kods (1)

                  Standarta importa vērtība

                  0702 00 00

                  CR

                  48,1

                  IL

                  135,3

                  MA

                  71,2

                  TN

                  102,9

                  TR

                  107,4

                  ZZ

                  93,0

                  0707 00 05

                  JO

                  225,1

                  TR

                  163,4

                  ZZ

                  194,3

                  0709 91 00

                  EG

                  68,9

                  ZZ

                  68,9

                  0709 93 10

                  JO

                  225,1

                  MA

                  46,5

                  TR

                  173,3

                  ZZ

                  148,3

                  0805 10 20

                  EG

                  49,3

                  IL

                  76,9

                  MA

                  51,3

                  TN

                  74,5

                  TR

                  61,6

                  ZA

                  47,4

                  ZZ

                  60,2

                  0805 50 10

                  EG

                  69,2

                  MX

                  39,8

                  TR

                  57,0

                  ZZ

                  55,3

                  0808 10 80

                  AR

                  87,5

                  BR

                  84,3

                  CA

                  120,7

                  CL

                  93,0

                  CN

                  91,1

                  MA

                  49,8

                  MK

                  31,8

                  US

                  165,2

                  UY

                  72,9

                  ZA

                  85,0

                  ZZ

                  88,1

                  0808 30 90

                  AR

                  100,2

                  CL

                  108,7

                  CN

                  67,1

                  US

                  107,0

                  ZA

                  118,1

                  ZZ

                  100,2

         (1)  Valstu nomenklatūra, kas paredzēta Komisijas Regulā (EK) Nr. 1833/2006 (OV L 354, 14.12.2006., 19. lpp.). Kods “ZZ” nozīmē “cita izcelsme”.


title: Komisijas Īstenošanas regula (ES) 2017/708 (2017. gada 19. aprīlis), ar ko nosaka piešķīruma koeficientu, kas piemērojams daudzumiem, kuri norādīti importa licenču pieteikumos, kas no 2017. gada 1. līdz 7. aprīlim ir iesniegti saskaņā ar tarifa kvotām, kuras attiecībā uz ķiplokiem atvērtas ar Regulu (EK) Nr. 341/2007

text:
                  20.4.2017

                  LV

                  Eiropas Savienības Oficiālais Vēstnesis

                  L 104/14

            KOMISIJAS ĪSTENOŠANAS REGULA (ES) 2017/708
      (2017. gada 19. aprīlis),
      ar ko nosaka piešķīruma koeficientu, kas piemērojams daudzumiem, kuri norādīti importa licenču pieteikumos, kas no 2017. gada 1. līdz 7. aprīlim ir iesniegti saskaņā ar tarifa kvotām, kuras attiecībā uz ķiplokiem atvērtas ar Regulu (EK) Nr. 341/2007
      EIROPAS KOMISIJA,
      ņemot vērā Līgumu par Eiropas Savienības darbību,
      ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 188. panta 1. un 3. punktu,
      tā kā:

                  (1)

                  Ar Komisijas Regulu (EK) Nr. 341/2007 (2) ir atvērtas ikgadējas tarifa kvotas ķiploku importam.

                  (2)

                  Daudzumi, kuri norādīti “A” importa licenču pieteikumos, kas iesniegti 2017. gada aprīļa pirmajās septiņās kalendārajās dienās par apakšperiodu no 2017. gada 1. jūnija līdz 2017. gada 31. augustam, ir lielāki par pieejamajiem daudzumiem. Tāpēc būtu jānosaka, par kādu apjomu “A” importa licences var izdot, nosakot piešķīruma koeficientu, kas piemērojams pieprasītajiem daudzumiem un ir aprēķināts saskaņā ar Komisijas Regulas (EK) Nr. 1301/2006 (3) 7. panta 2. punktu.

                  (3)

                  Lai nodrošinātu pasākuma efektīvu pārvaldību, šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,

            IR PIEŅĒMUSI ŠO REGULU.
      1. pants
      Daudzumiem, kas norādīti “A” importa licenču pieteikumos, kuri saskaņā ar Regulu (EK) Nr. 341/2007 iesniegti par apakšperiodu no 2017. gada 1. jūnija līdz 2017. gada 31. augustam, piemēro šīs regulas pielikumā norādīto piešķīruma koeficientu.
      2. pants
      Šī regula stājas spēkā dienā, kad to publicē Eiropas Savienības Oficiālajā Vēstnesī.

         Šī regula uzliek saistības kopumā un ir tieši piemērojama visās dalībvalstīs.
         Briselē, 2017. gada 19. aprīlī

               Komisijas

               un tās priekšsēdētāja vārdā –

               Lauksaimniecības un lauku attīstības ģenerāldirektorāta

               ģenerāldirektors

            Jerzy PLEWA

         (1)  OV L 347, 20.12.2013., 671. lpp.

         (2)  Komisijas 2007. gada 29. marta Regula (EK) Nr. 341/2007, ar ko atver tarifu kvotas un nosaka to administrēšanu, un ievieš ievešanas atļauju un izcelsmes sertifikātu sistēmu attiecībā uz ķiplokiem un dažiem citiem lauksaimniecības produktiem, kas ievesti no trešām valstīm (OV L 90, 30.3.2007., 12. lpp.).

         (3)  Komisijas 2006. gada 31. augusta Regula (EK) Nr. 1301/2006, ar ko nosaka kopīgus noteikumus lauksaimniecības produktu importa tarifu kvotu administrēšanai, izmantojot ievešanas atļauju sistēmu (OV L 238, 1.9.2006., 13. lpp.).

         PIELIKUMS

                     Izcelsme

                     Kārtas numurs

                     Piešķīruma koeficients – pieteikumi, kas iesniegti par apakšperiodu no 2017. gada 1. jūnija līdz 2017. gada 31. augustam
                     (%)

                     Ķīna

                                 —

                                 Tradicionālie importētāji

                     09.4105

                     —

                                 —

                                 Jaunie importētāji

                     09.4100

                     0,511358

                     Citas trešās valstis

                                 —

                                 Tradicionālie importētāji

                     09.4106

                     —

                                 —

                                 Jaunie importētāji

                     09.4102

                     —


title: Komisijas Īstenošanas regula (ES) Nr. 577/2013 ( 2013. gada 28. jūnijs ) par identifikācijas dokumentu paraugiem suņu, kaķu un mājas sesku nekomerciālai pārvietošanai, teritoriju un trešo valstu saraksta izveidošanu un par deklarāciju formas, izkārtojuma un valodas prasībām atbilstoši Eiropas Parlamenta un Padomes Regulā (ES) Nr. 576/2013 paredzētajiem konkrētiem nosacījumiem  Dokuments attiecas uz EEZ

text:
               28.6.2013

               LV

               Eiropas Savienības Oficiālais Vēstnesis

               L 178/109

         KOMISIJAS ĪSTENOŠANAS REGULA (ES) Nr. 577/2013
   (2013. gada 28. jūnijs)
   par identifikācijas dokumentu paraugiem suņu, kaķu un mājas sesku nekomerciālai pārvietošanai, teritoriju un trešo valstu saraksta izveidošanu un par deklarāciju formas, izkārtojuma un valodas prasībām atbilstoši Eiropas Parlamenta un Padomes Regulā (ES) Nr. 576/2013 paredzētajiem konkrētiem nosacījumiem
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 12. jūnija Regulu (ES) Nr. 576/2013 par lolojumdzīvnieku nekomerciālu pārvietošanu, ar kuru atceļ Regulu (EK) Nr. 998/2003 (1), un jo īpaši tās 7. panta 3. punktu, 11. panta 4. punktu, 13. panta 1. un 2. punktu, 21. panta 2. punktu un 25. panta 1. punktu,
   tā kā:

               (1)

               Regulā (ES) Nr. 576/2013 ir paredzētas dzīvnieku veselības prasības, kas piemērojamas lolojumdzīvnieku nekomerciālai pārvietošanai uz dalībvalsti no citas dalībvalsts vai teritorijas, vai trešās valsts, un noteikumi, kas attiecas uz šādas pārvietošanas atbilstības pārbaudēm. Minētā regula atcēla un aizstāja Eiropas Parlamenta un Padomes 2003. gada 26. maija Regulu (EK) Nr. 998/2003 par dzīvnieku veselības prasībām, kas piemērojamas lolojumdzīvnieku nekomerciālai pārvietošanai, un ar kuru groza Padomes Direktīvu 92/65/EEK (2).

               (2)

               Suņi, kaķi un mājas seski ir ietverti Regulas (ES) Nr. 576/2013 I pielikuma A daļā kā dzīvnieku sugas, uz kurām attiecas minētā regula.

               (3)

               Regula (ES) Nr. 576/2013 paredz, ka suņus, kaķus un mājas seskus uz dalībvalsti nepārvieto no citas dalībvalsts vai no teritorijām vai trešām valstīm, ja tie nav vakcinēti pret trakumsērgu, kas atbilst tās III pielikumā izklāstītajām derīguma prasībām. Tomēr jaunu suņu, kaķu un mājas sesku, kas nav vakcinēti vai kas neatbilst minētās regulas III pielikumā izklāstītajām derīguma prasībām, pārvietošanu var atļaut no citām dalībvalstīm vai uzskaitītajām teritorijām vai trešām valstīm saskaņā ar Regulas (ES) Nr. 576/2013 13. pantu, kurā, inter alia, īpašnieks vai pilnvarotā persona ar parakstītu deklarāciju apliecina, ka lolojumdzīvnieki no dzimšanas līdz nekomerciālas pārvietošanas laikam turēti tā, ka tie nav bijuši kontaktā ar tādu sugu savvaļas dzīvniekiem, kuri ir uzņēmīgi pret trakumsērgu. Tāpēc šajā regulā ir lietderīgi noteikt minētās deklarācijas formas, izkārtojuma un valodas prasības.

               (4)

               Turklāt Regulā (ES) Nr. 576/2013 paredzēts, ka Komisijai jāizveido divi tādu teritoriju vai trešo valstu saraksti, no kurām suņiem, kaķiem vai mājas seskiem, ko nekomerciālu mērķu dēļ pārvieto uz dalībvalsti, nav jāveic trakumsērgas antivielu titrēšanas tests. Vienā no šiem sarakstiem vajadzētu ietvert tās teritorijas vai trešās valstis, kas piemēro noteikumus ar tādu pašu saturu un spēku, kāds ir dalībvalstīs piemērotajiem noteikumiem, un otrajā sarakstā vajadzētu ietvert tās teritorijas vai trešās valstis, kas ir pierādījušas, ka tās atbilst vismaz Regulas (ES) Nr. 576/2013 13. panta 2. punktā noteiktajiem kritērijiem. Tāpēc ir lietderīgi iekļaut minētos sarakstus šīs regulas pielikumā.

               (5)

               Turklāt šajos sarakstos būtu jāņem vērā Līgums par Horvātijas pievienošanos, saskaņā ar kuru Horvātija kļūs par Eiropas Savienības dalībvalsti 2013. gada 1. jūlijā, un Eiropadomes 2012. gada 11. jūlija Lēmums 2012/419/ES, ar ko groza statusu, kas Majotai piešķirts attiecībā uz Eiropas Savienību (3), kurā noteikts, ka no 2014. gada 1. janvāra Majota vairs nav aizjūras zeme vai teritorija, kurai piemēro Līguma par Eiropas Savienības darbību ceturtajā daļā minētos noteikumus, un iegūst tālākā reģiona statusu LESD 349. panta nozīmē.

               (6)

               Regula (ES) Nr. 576/2013 nosaka arī, ka suņus, kaķus un mājas seskus nedrīkst pārvietot uz dalībvalsti no teritorijas vai trešās valsts, kas nav minēta minētās regulas pielikumā, izņemot gadījumus, kad tie ir izgājuši trakumsērgas antivielu titrēšanas testu, kas paredzēti Regulas (ES) Nr. 576/2013 IV pielikumā. Tomēr šis tests nav vajadzīgs tranzīta vajadzībām caur kādu no šīm teritorijām vai trešām valstīm, ja īpašnieks vai pilnvarotā persona ar parakstītu deklarāciju apliecina, ka šāda tranzīta laikā dzīvniekiem nav bijusi saskarsme ar tādu sugu dzīvniekiem, kuras ir uzņēmīgas pret trakumsērgu, un ka tie ir palikuši neapdraudēti transportlīdzeklī vai starptautiskas lidostas teritorijā. Tāpēc šajā regulā ir lietderīgi noteikt minētās deklarācijas formas, izkārtojuma un valodas prasības.

               (7)

               Regulas (ES) Nr. 576/2013 IV pielikumā izklāstītajās derīguma prasībās ietverts pienākums veikt šo testu laboratorijā, kas apstiprināta saskaņā ar Padomes 2000. gada 20. marta Lēmumu 2000/258/EK, ar ko tiek izraudzīta īpaša iestāde, kas atbildīga par tādu kritēriju noteikšanu, kas vajadzīgi, lai standartizētu seroloģiskos testus trakumsērgas vakcīnu efektivitātes pārraudzīšanai (4), kurā savukārt noteikts, ka Agence française de sécurité sanitaire des aliments (AFSSA) Nansī Francijā (no 2010. gada 1. jūlija iekļauta Agence nationale de sécurité sanitaire de l'alimentation, de l’environnement et du travail, ANSES) ir jānovērtē laboratorijas dalībvalstīs un trešās valstīs, lai atļautu tām veikt seroloģiskos testus trakumsērgas vakcīnu efektivitātes pārraudzīšanai suņiem, kaķiem un mājas seskiem.

               (8)

               Regula (ES) Nr. 576/2013 nosaka arī, ka suņiem, kaķiem un mājas seskiem, kurus nekomerciālos mērķos uz dalībvalsti pārvieto no citas dalībvalsts, ir jābūt identifikācijas dokumentam pases formā, kas atbilst paraugam, ko pieņēmusi Komisija. Paraugā jābūt iedaļām, kur norādīt Regulā (ES) Nr. 576/2013 prasīto informāciju. Pases paraugs un tā papildu prasības būtu jāietver šīs regulas pielikumā, un Savienības tiesību aktu skaidrības un vienkāršošanas labad būtu jāatceļ Komisijas 2003. gada 26. novembra Lēmums 2003/803/EK, ar ko ievieš pases paraugu suņu, kaķu un balto sesku pārvadāšanai Kopienā (5).

               (9)

               Regula (ES) Nr. 576/2013 nosaka arī, ka suņiem, kaķiem un mājas seskiem, kurus nekomerciālos mērķos uz dalībvalsti pārvieto no teritorijas vai trešās valsts, ir jābūt identifikācijas dokumentam veterinārā sertifikāta formā, kas atbilst paraugam, ko pieņēmusi Komisija. Minētajā paraugā jābūt iedaļām, kur norādīt Regulā (ES) Nr. 576/2013 prasīto informāciju. Tāpēc ir lietderīgi iekļaut šo paraugu šīs regulas pielikumā.

               (10)

               Atkāpjoties no veterinārā sertifikāta formas, kas paredzēta, dzīvnieku pārvietojot uz dalībvalsti no teritorijas vai trešās valsts, Regulā (ES) Nr. 576/2013 noteikts, ka dalībvalstīm jāatļauj suņu, kaķu un mājas sesku nekomerciāla pārvietošana no teritorijas vai trešās valsts, kura ir pierādījusi, ka tā piemēro noteikumus ar tādu pašu saturu un spēku, kāds ir dalībvalstīs piemērotajiem noteikumiem un kurā dzīvnieka identifikācijas dokuments ir izdots saskaņā ar procedūru, ko piemēro, pārvietojot dzīvnieku no vienas dalībvalsts uz otru dalībvalsti. Tomēr, lai pasi izmantotu šādos gadījumos, tam ir vajadzīgi vairāki tehniski pielāgojumi, jo īpaši attiecībā uz pases vāka elementiem, kas nevar pilnībā atbilst prasībām, kuras piemērojamas dalībvalsts izdotām pasēm. Tāpēc skaidrības dēļ šajā regulā ir jāiekļauj šādas pases paraugs.

               (11)

               Regulā (ES) Nr. 576/2013 noteikts, ka gadījumā, ja vienas nekomerciālas pārvietošanas laikā suņu, kaķu vai mājas sesku skaits ir lielāks par pieciem, tai piemēro attiecīgās Padomes 1992. gada 13. jūlija Direktīvā 92/65/EEK (6), ar ko paredz dzīvnieku veselības prasības attiecībā uz tādu dzīvnieku, spermas, olšūnu un embriju tirdzniecību un importu Kopienā, uz kuriem neattiecas dzīvnieku veselības prasības, kas paredzētas īpašos Kopienas noteikumos, kuri minēti Direktīvas 90/425/EEK A(I) pielikumā, dzīvnieku veselības prasības, izņemot īpašos apstākļos un konkrētām dzīvnieku kategorijām.

               (12)

               Turklāt, lai nodrošinātu vienādus noteikumus Regulas (EK) Nr. 998/2003 īstenošanai, tika pieņemts Komisijas 2004. gada 3. decembra Lēmums 2004/839/EK, ar ko paredz nosacījumus jaunu suņu un kaķu nekomerciālai pārvietošanai Kopienā no trešām valstīm (7), un Komisijas 2005. gada 2. februāra Lēmums 2005/91/EK, ar ko nosaka periodu, pēc kura vakcinācija pret trakumsērgu ir uzskatāma par derīgu (8). Minētajos tiesību aktos paredzētie noteikumi ir pārskatīti un tagad ietverti Regulas (ES) Nr. xxx/2013 noteikumos. Tādēļ Savienības tiesību aktu skaidrības un vienkāršošanas labad būtu jāatceļ Lēmums 2004/839/EK un Lēmums 2005/91/EK.

               (13)

               Ar Padomes 1996. gada 17. decembra Direktīvu 96/93/EK par dzīvnieku un dzīvnieku produktu sertificēšanu (9) paredz noteikumus, kas jāievēro, izdodot veterinārajos tiesību aktos paredzētos sertifikātus, lai novērstu maldinošu vai krāpniecisku sertificēšanu. Ir lietderīgi nodrošināt, ka trešo valstu oficiālie veterinārārsti piemēro noteikumus un principus, kas ir vismaz līdzvērtīgi tiem, kuri noteikti minētajā direktīvā.

               (14)

               Komisijas 2011. gada 14. jūlija Deleģētajā regulā (ES) Nr. 1152/2011, ar kuru papildina Eiropas Parlamenta un Padomes Regulu (EK) Nr. 998/2003 attiecībā uz profilaktiskiem veselības aizsardzības pasākumiem Echinococcus multilocularis infekcijas kontrolei suņiem (10) paredzēts, ka no 2012. gada 1. janvāra suņiem, kurus ieved I pielikumā uzskaitītajās dalībvalstīs vai to teritorijas daļās, jāveic apstrāde pret Echinococcus multilocularis parazītu saskaņā ar minētajā regulā noteiktajām prasībām.

               (15)

               Šī regula būtu jāpiemēro, neskarot Komisijas 2006. gada 21. februāra Lēmumu 2006/146/EK par dažiem aizsardzības pasākumiem attiecībā uz augļēdājsikspārņiem, suņiem un kaķiem, kuru izcelsmes vieta ir Malaizijā (pussalā) un Austrālijā (11), kurā noteikts aizliegums suņu un kaķu importam no Malaizijas (pussalas) un kaķu importam no Austrālijas, izņemot gadījumus, ja ir izpildīti konkrēti nosacījumi saistībā attiecīgi ar Nipah un Hendra slimību.

               (16)

               Šī regula būtu jāpiemēro no Regulas (ES) Nr. 576/2013 piemērošanas dienas.

               (17)

               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Regulas (ES) Nr. 576/2013 7., 11. un 12. pantā minēto deklarāciju formas, izkārtojuma un valodas prasības
   1.   Regulas (ES) Nr. 576/2013 7. panta 2. punkta a) apakšpunktā un 11. panta 2. punkta a) apakšpunktā minētās deklarācijas sagatavo atbilstīgi šīs regulas I pielikuma 1. daļā norādītajai formai un izkārtojumam, un tās atbilst minētā pielikuma 3. daļā norādītajām prasībām.
   2.   Regulas (ES) Nr. 576/2013 12. panta 1. punkta c) apakšpunktā minēto deklarāciju sagatavo atbilstīgi šīs regulas I pielikuma 2. daļā norādītajai formai un izkārtojumam, un tā atbilst minētā pielikuma 3. daļā norādītajām prasībām.
   2. pants
   Regulas (ES) Nr. 576/2013 13. pantā minētais teritoriju un trešo valstu saraksts
   1.   Regulas (ES) Nr. 576/2013 13. panta 1. daļā minētais trešo valstu un teritoriju saraksts ir ietverts šīs regulas II pielikuma 1. daļā.
   2.   Regulas (ES) Nr. 576/2013 13. panta 2. daļā minētais teritoriju un trešo valstu saraksts ir ietverts šīs regulas II pielikuma 2. daļā.
   3. pants
   Pases paraugs suņu, kaķu vai mājas sesku nekomerciālai pārvietošanai
   1.   Regulas (ES) Nr. 576/2013 21. panta 1. punktā minēto pasi sagatavo atbilstīgi šīs regulas III pielikuma 1. daļā iekļautajam paraugam, un tā atbilst minētā pielikuma 2. daļā norādītajām papildu prasībām.
   2.   Atkāpjoties no šā panta 1. punkta, pases, kas izdotas saskaņā ar Regulas (ES) Nr. 576/2013 27. panta a) punktu vienā no šīs regulas II pielikuma 1. daļā minētajām teritorijām vai trešām valstīm, sagatavo saskaņā ar paraugu, kas iekļauts šīs regulas III pielikuma 3. daļā, un tās atbilst minētā pielikuma 4. daļā noteiktajām papildu prasībām.
   4. pants
   Veterinārais sertifikāts suņu, kaķu vai mājas sesku nekomerciālai pārvietošanai uz Savienību
   Regulas (ES) Nr. 576/2013 25. panta 1. punktā minētais veterinārais sertifikāts:

               a)

               ir sagatavots saskaņā ar šīs regulas IV pielikuma 1. daļā sniegto paraugu;

               b)

               ir pienācīgi aizpildīts un izdots, ņemot vērā paskaidrojumus minētā pielikuma 2. daļā;

               c)

               ir papildināts ar rakstisku deklarāciju, kas minēta Regulas (ES) Nr. 576/2013 25. panta 3. punktā un kas sagatavota atbilstīgi minētā pielikuma 3. daļas A iedaļā norādītajam paraugam, un kas atbilst minētā pielikuma 3. daļas B iedaļā minētajām papildu prasībām.

         5. pants
   Atcelšana
   Tiek atcelts Lēmums 2003/803/EK, Lēmums 2004/839/EK un Lēmums 2005/91/EK.
   6. pants
   Stāšanās spēkā un piemērošana
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2014. gada 29. decembra.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 28. jūnijā

            Komisijas vārdā

            priekšsēdētājs

         José Manuel BARROSO

      (1)  Sk. šā Oficiālā Vēstneša 1. lpp.

      (2)  OV L 146, 13.6.2003., 1. lpp.

      (3)  OV L 204, 31.7.2012., 131. lpp.

      (4)  OV L 79, 30.3.2000., 40. lpp.

      (5)  OV L 312, 27.11.2003., 1. lpp.

      (6)  OV L 268, 14.9.1992., 54. lpp.

      (7)  OV L 361, 8.12.2004., 40. lpp.

      (8)  OV L 31, 4.2.2005., 61. lpp.

      (9)  OV L 13, 16.1.1997., 28. lpp.

      (10)  OV L 296, 15.11.2011., 6. lpp.

      (11)  OV L 55, 25.2.2006., 44. lpp.

      I PIELIKUMS

         Regulas (ES) Nr. 576/2013 7. panta 2. punkta a) apakšpunktā, 11. panta 2. punkta a) apakšpunktā un 12. panta 1. punkta c) apakšpunktā

         minēto deklarāciju formas, izkārtojuma un valodas prasības

      1.   DAĻA

         Regulas (ES) Nr. 576/2013 7. panta 2. punkta a) apakšpunktā un 11. panta 2. punkta a) apakšpunktā minētās deklarācijas forma un izkārtojums

      2.   DAĻA

         Regulas (ES) Nr. 576/2013 12. panta 1. punkta c) apakšpunktā minētās deklarācijas forma un izkārtojums

      3.   DAĻA

         Regulas (ES) Nr. 576/2013 7. panta 2. punkta a) apakšpunktā, 11. panta 2. punkta a) apakšpunktā un 12. panta 1. punkta c) apakšpunktā minēto deklarāciju valodas prasības

      Deklarāciju sagatavo vismaz vienā no tās galamērķa/ievešanas dalībvalsts valsts valodām un angļu valodā.

      II PIELIKUMS

         Regulas (ES) Nr. 576/2013 13. pantā minētais teritoriju un trešo valstu saraksts

      1.   DAĻA

         Regulas (ES) Nr. 576/2013 13. panta 1. punktā minētais teritoriju un trešo valstu saraksts

                     ISO kods

                  Teritorija vai trešā valsts

                  AD

                  Andora

                  CH

                  Šveice

                  FO

                  Fēru Salas

                  GI

                  Gibraltārs

                  GL

                  Grenlande

                  HR (1)

                  Horvātija

                  IS

                  Islande

                  LI

                  Lihtenšteina

                  MC

                  Monako

                  NO

                  Norvēģija

                  SM

                  Sanmarīno

                  VA

                  Vatikāna Pilsētvalsts

      2.   DAĻA

         Regulas (ES) Nr. 576/2013 13. panta 2. punktā minētais teritoriju un trešo valstu saraksts

                     ISO kods

                  Teritorija vai trešā valsts

                  Ietvertās teritorijas

                  AC

                  Debesbraukšanas Sala

                  AE

                  Apvienotie Arābu Emirāti

                  AG

                  Antigva un Barbuda

                  AR

                  Argentīna

                  AU

                  Austrālija

                  AW

                  Aruba

                  BA

                  Bosnija un Hercegovina

                  BB

                  Barbadosa

                  BH

                  Bahreina

                  BM

                  Bermudu Salas

                  BQ

                  Bonaire, Sintestatiusa un Saba (BES Salas)

                  BY

                  Baltkrievija

                  CA

                  Kanāda

                  CL

                  Čīle

                  CW

                  Kirasao

                  FJ

                  Fidži

                  FK

                  Folklenda (Malvinu) Salas

                  HK

                  Honkonga

                  JM

                  Jamaika

                  JP

                  Japāna

                  KN

                  Sentkitsa un Nevisa

                  KY

                  Kaimanu Salas

                  LC

                  Sentlūsija

                  MS

                  Montserrata

                  MU

                  Maurīcija

                  MX

                  Meksika

                  MY

                  Malaizija

                  NC

                  Jaunkaledonija

                  NZ

                  Jaunzēlande

                  PF

                  Franču Polinēzija

                  PM

                  Senpjēra un Mikelona

                  RU

                  Krievija

                  SG

                  Singapūra

                  SH

                  Sv. Helēnas Sala

                  SX

                  Sintmartēna

                  TT

                  Trinidāda un Tobāgo

                  TW

                  Taivāna

                  US

                  Amerikas Savienotās Valstis

                  AS – ASV Samoa
                  GU – Guama
                  MP – Ziemeļu Marianas Salas
                  PR – Puertoriko
                  VI – ASV Virdžīnu Salas

                  VC

                  Sentvinsenta un Grenadīnas

                  VG

                  Britu Virdžīnu Salas

                  VU

                  Vanuatu

                  WF

                  Volisa un Futunas Salas

                  YT (2)

                  Majota

         (1)  Piemēro tikai līdz brīdim, kad šī pievienošanās valsts kļūst par Savienības dalībvalsti.

         (2)  Piemēro tikai līdz brīdim, kad šī teritorija iegūst tālākā reģiona statusu LESD 349. panta nozīmē.

      III PIELIKUMS

         Pases paraugs suņu, kaķu vai mājas sesku nekomerciālai pārvietošanai

      1.   DAĻA

         Pases paraugs, ko izdevusi dalībvalsts

      2.   DAĻA

         Papildu prasības attiecībā uz dalībvalstī izdotu pasi

                  1.

                  Pases forma
                  Pases izmēriem jābūt 100 × 152 mm.

                  2.

                  Pases vāks:

                              a)

                              pirmais vāks:

                                          i)

                                          krāsa: zila (PANTONE
                                             ®
                                             Reflex Blue) un dzeltenas zvaigznes (PANTONE
                                             ®
                                             Yellow) augšējā ceturtdaļā atbilstoši Eiropas emblēmas specifikācijai (1);

                                          ii)

                                          vārdus “Eiropas Savienība” un izdevējas dalībvalsts nosaukumu drukā vienā un tajā pašā šriftā;

                                          iii)

                                          izdevējas dalībvalsts ISO kodu, kam seko individuāls burtciparu kods (kas norādīts kā 1. daļā iekļautā pases parauga “numurs”), drukā apakšā;

                              b)

                              pirmā un pēdējā vāka iekšpuse: baltā krāsā;

                              c)

                              pēdējais vāks: zilā krāsā (PANTONE

                                    ®

                                 Reflex Blue).

                  3.

                  Pozīciju un lappušu numerācijas secība:

                              a)

                              stingri jāievēro pozīciju (ar romiešu cipariem) secība;

                              b)

                              lappusēm jābūt numurētām katras lappuses apakšā šādā formātā: “x no n”, kur x ir attiecīgā lappuse un n ir kopējais pases lappušu skaits;

                              c)

                              izdevējas dalībvalsts ISO kodu, kam seko individuāls burtciparu kods, drukā katrā pases lappusē;

                              d)

                              1. daļā sniegtā pases parauga lappušu skaits un aiļu lielums un forma ir orientējoši.

                  4.

                  Valodas
                  Visam drukātajam tekstam jābūt izdevējas dalībvalsts oficiālajā valodā(-ās) un angļu valodā.

                  5.

                  Drošības elementi:

                              a)

                              pēc tam, kad pases III sadaļā ir ierakstīta prasītā informācija, lappusi nosedz ar caurspīdīgu, pašlīmējošu lamināta plēvi;

                              b)

                              ja kādā no pases lappusēm informācija tiek sniegta uzlīmes formā un ja uzlīmi var noņemt, to nesabojājot, minētā uzlīme jānosedz ar caurspīdīgu, pašlīmējošu lamināta plēvi.

            3.   DAĻA

         Pases paraugs, ko izdevusi kāda no teritorijām vai trešām valstīm, kas minētas šīs regulas II pielikuma 1. daļā

      4.   DAĻA

         Papildu prasības attiecībā uz pasi, ko izdevusi kāda no teritorijām vai trešām valstīm, kas minētas šīs regulas II pielikuma 1. daļā

                  1.

                  Pases forma
                  Pases izmēriem jābūt 100 × 152 mm.

                  2.

                  Pases vāks:

                              a)

                              pirmais vāks:

                                          i)

                                          krāsa: PANTONE

                                                ®
                                              vienkrāsaina un valsts emblēma augšējā ceturtdaļā;

                                          ii)

                                          izdevējas teritorijas vai trešās valsts ISO kodu, kam seko individuāls burtciparu kods (kas norādīts kā 3. daļā iekļautā pases parauga “numurs”), drukā uz pases parauga vāka;

                              b)

                              pirmā un pēdējā vāka iekšpuse: baltā krāsā;

                              c)

                              pēdējais vāks: vienkrāsaina PANTONE

                                    ®
                                  krāsa.

                  3.

                  Pozīciju un lappušu numerācijas secība:

                              a)

                              stingri jāievēro pozīciju (ar romiešu cipariem) secība;

                              b)

                              lappusēm jābūt numurētām katras lappuses apakšā šādā formātā: “x no n”, kur x ir attiecīgā lappuse un n ir kopējais pases lappušu skaits;

                              c)

                              izdevējas teritorijas vai trešās valsts ISO kodu, kam seko individuāls burtciparu kods, drukā katrā pases lappusē;

                              d)

                              3. daļā sniegtā pases parauga lappušu skaits un aiļu lielums un forma ir orientējoši.

                  4.

                  Valodas
                  Visam drukātajam tekstam jābūt izdevējas teritorijas vai trešās valsts oficiālajā valodā(-ās) un angļu valodā.

                  5.

                  Drošības elementi:

                              a)

                              pēc tam, kad pases III sadaļā ir ierakstīta prasītā informācija, lappusi nosedz ar caurspīdīgu, pašlīmējošu lamināta plēvi;

                              b)

                              ja kādā no pases lappusēm informācija tiek sniegta uzlīmes formā un ja uzlīmi var noņemt, to nesabojājot, minētā uzlīme jānosedz ar caurspīdīgu, pašlīmējošu lamināta plēvi.

         (1)  Grafiskās noformēšanas norādījumi Eiropas emblēmai: http://publications.europa.eu/code/en/en-5000100.htm.

      IV PIELIKUMS
      1.   DAĻA

         Veterinārā sertifikāta paraugs suņu, kaķu vai mājas sesku ievešanai dalībvalstī no teritorijas vai trešās valsts saskaņā ar Regulas (ES) Nr. 576/2013 5. panta 1. un 2. punktu

      2.   DAĻA

         Paskaidrojumi veterināro sertifikātu aizpildīšanai

                  a)

                  Ja sertifikātā norādīts, ka jāatstāj tikai atbilstīgie paziņojumi, oficiālais veterinārārsts neatbilstīgos paziņojumus drīkst vai nu svītrot, to apliecinot ar iniciāļiem un zīmogu, vai arī pilnībā dzēst tos no sertifikāta veidlapas.

                  b)

                  Katra sertifikāta oriģinālam jābūt uz vienas papīra lapas; ja vajadzīgs garāks teksts, tas jānoformē tā, lai visas vajadzīgās papīra lapas veidotu vienu nedalāmu dokumentu.

                  c)

                  Sertifikātu sagatavo vismaz vienā no ievešanas dalībvalsts valsts valodām un angļu valodā. To aizpilda drukātiem burtiem vismaz vienā no ievešanas dalībvalsts valsts valodām vai angļu valodā.

                  d)

                  Ja sertifikātam pievieno papildu lapas vai pavaddokumentus, šīs lapas vai dokumentu arī uzskata par sertifikāta oriģināla daļu, un oficiālais veterinārārsts uz katras lappuses parakstās un uzliek zīmogu.

                  e)

                  Ja sertifikātam kopā ar d) punktā minētajām papildu lapām ir vairāk nekā viena lappuse, katru lappusi tās apakšā numurē, norādot lappuses numuru no kopējā lappušu skaita, bet tās augšā norāda sertifikāta numuru, kuru tam piešķīrusi kompetentā iestāde.

                  f)

                  Sertifikāta oriģinālu izdod vai nu nosūtītājas teritorijas vai trešās valsts oficiālais veterinārārsts, vai arī to izdod pilnvarots veterinārārsts un apstiprina nosūtītājas teritorijas vai trešās valsts kompetentā iestāde. Nosūtītājas teritorijas vai trešās valsts kompetentā iestāde nodrošina, ka tiek ievēroti sertifikācijas noteikumi un principi, kas līdzvērtīgi Direktīvā 96/93/EK noteiktajiem.
                  Paraksta krāsa atšķiras no drukātā teksta krāsas. Šo prasību piemēro arī zīmogiem, ja vien tie nav reljefi vai ar ūdenszīmi.

                  g)

                  I.2. un II.a. ailē minēto sertifikāta atsauces numuru izdod nosūtītājas teritorijas vai trešās valsts kompetentā iestāde.

            3.   DAĻA

         Regulas (ES) Nr. 576/2013 25. panta 3. punktā minētā rakstiskā deklarācija

         A   iedaļa

         Deklarācijas paraugs

         B   iedaļa

         Papildu prasības deklarācijai

      Deklarāciju sagatavo vismaz vienā no tās ievešanas dalībvalsts valsts valodām un angļu valodā un aizpilda drukātiem burtiem.


title: Komisijas Īstenošanas regula (ES) Nr. 1170/2014 ( 2014. gada 29. oktobris ), ar kuru labo slovēņu valodas versiju Regulai (EK) Nr. 504/2008, ar ko īsteno Padomes Regulas [Direktīvas] 90/426/EEK un 90/427/EEK attiecībā uz zirgu dzimtas dzīvnieku identifikāciju  Dokuments attiecas uz EEZ

text:
               1.11.2014

               LV

               Eiropas Savienības Oficiālais Vēstnesis

               L 315/1

         KOMISIJAS ĪSTENOŠANAS REGULA (ES) Nr. 1170/2014
   (2014. gada 29. oktobris),
   ar kuru labo slovēņu valodas versiju Regulai (EK) Nr. 504/2008, ar ko īsteno Padomes Regulas [Direktīvas] 90/426/EEK un 90/427/EEK attiecībā uz zirgu dzimtas dzīvnieku identifikāciju
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2009. gada 30. novembra Direktīvu 2009/156/EK par dzīvnieku veselības prasībām attiecībā uz zirgu dzimtas dzīvnieku pārvadāšanu un importu no trešām valstīm (1) un jo īpaši tās 4. panta 4. punktu,
   ņemot vērā Padomes 1990. gada 26. jūnija Direktīvu 90/427/EEK par zootehniskajiem un ģenealoģiskajiem nosacījumiem, kas regulē Kopienas iekšējo tirdzniecību ar zirgu dzimtas dzīvniekiem (2), un jo īpaši tās 4. panta 2. punkta c) un d) apakšpunktu, 6. panta 2. punkta otro ievilkumu un 8. panta 1. punkta pirmo daļu,
   ņemot vērā Padomes 1994. gada 23. jūnija Direktīvu 94/28/EK, ar ko nosaka principus, kas attiecas uz zootehniskajiem un ģenealoģiskajiem noteikumiem, kurus piemēro no trešām valstīm importētajiem dzīvniekiem, to spermai, olšūnām un embrijiem, un kura groza Direktīvu 77/504/EEK par tīršķirnes vēršu ģints sugu vaislas dzīvniekiem (3), un jo īpaši tās 3. panta 4. punktu,
   tā kā:

               (1)

               Komisijas Regulas (EK) Nr. 504/2008 (4) slovēņu valodas versijā frāze “visu veidu, ieskaitot VEE” ir kļūdaina, tāpēc slovēņu valodas versijā ir nepieciešams labojums. Uz citu valodu versijām šis labojums neattiecas.

               (2)

               Tāpēc attiecīgi būtu jālabo Regula (EK) Nr. 504/2008.

               (3)

               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas un Zootehnikas pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Attiecas tikai uz slovēņu valodas versiju.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 29. oktobrī

            Komisijas vārdā –

            priekšsēdētājs

         José Manuel BARROSO

      (1)  OV L 192, 23.7.2010., 1. lpp.

      (2)  OV L 224, 18.8.1990., 55. lpp.

      (3)  OV L 178, 12.7.1994., 66. lpp.

      (4)  Komisijas 2008. gada 6. jūnija Regula (EK) Nr. 504/2008, ar ko īsteno Padomes Regulas [Direktīvas] 90/426/EEK un 90/427/EEK attiecībā uz zirgu dzimtas dzīvnieku identifikāciju (OV L 149, 7.6.2008., 3. lpp.).


title: Komisijas Īstenošanas regula (ES) Nr. 1185/2012 ( 2012. gada 11. decembris ), ar kuru groza Regulu (EK) Nr. 607/2009, ar ko paredz konkrētus sīki izstrādātus noteikumus Padomes Regulas (EK) Nr. 479/2008 piemērošanai attiecībā uz aizsargātiem cilmes vietas nosaukumiem un ģeogrāfiskās izcelsmes norādēm, tradicionālajiem apzīmējumiem, konkrētu vīna nozares produktu marķēšanu un noformēšanu

text:
               12.12.2012

               LV

               Eiropas Savienības Oficiālais Vēstnesis

               L 338/18

         KOMISIJAS ĪSTENOŠANAS REGULA (ES) Nr. 1185/2012
   (2012. gada 11. decembris),
   ar kuru groza Regulu (EK) Nr. 607/2009, ar ko paredz konkrētus sīki izstrādātus noteikumus Padomes Regulas (EK) Nr. 479/2008 piemērošanai attiecībā uz aizsargātiem cilmes vietas nosaukumiem un ģeogrāfiskās izcelsmes norādēm, tradicionālajiem apzīmējumiem, konkrētu vīna nozares produktu marķēšanu un noformēšanu
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1), un jo īpaši tās 121. panta pirmās daļas m) punktu saistībā ar tās 4. pantu,
   tā kā:

               (1)

               Saskaņā ar Regulas (EK) Nr. 1234/2007 118.y panta 1. punkta e) apakšpunktu dzirkstošā vīna, gāzētā dzirkstošā vīna, kvalitatīvā dzirkstošā vīna vai kvalitatīvā aromatizētā dzirkstošā vīna gadījumā marķējumā un noformējumā obligāti jāiekļauj ražotāja vai pārdevēja nosaukums. Ar Komisijas Regulas (EK) Nr. 607/2009 (2) 56. panta 3. punktu paredzēts, ka šo norādi papildina ar vārdiem “ražotājs” vai “ražojis” un “tirgotājs” vai “tirgo” vai līdzvērtīgiem vārdiem. Šis noteikums paredz arī, ka dalībvalstis var nolemt norādi par ražotāju noteikt par obligātu un ka šādā gadījumā tās var atļaut aizstāt vārdus “ražotājs” un “ražojis” ar citiem vārdiem. Tāpēc, ievērojot, ka dzirkstošo vīnu marķēšanā dažus apzīmējumus dalībvalstis tradicionāli atzīst un izmanto, vajadzētu noteikt, ka tad, ja tās nolemj norādi par ražotāju noteikt par obligātu un atļauj aizstāt vārdus “ražotājs” un “ražojis” ar citiem vārdiem, tiem jābūt nozarē tradicionāli izmantotajiem vārdiem. Turklāt, lai informētu patērētājus par šajā nozarē izmantotajiem terminiem, būtu jāprecizē, kādi ir vārdi, kuri var tikt atļauti izmantot dažādās Savienības valodās.

               (2)

               Tādēļ Regula (EK) Nr. 607/2009 būtu attiecīgi jāgroza.

               (3)

               Šajā regulā paredzētie pasākumi ir saskaņā ar Lauksaimniecības tirgu kopīgās organizācijas pārvaldības komitejas atzinumu,

         IR PIEŅĒMUSI ŠO REGULU.
   1. pants
   Regulu (EK) Nr. 607/2009 groza šādi:

               1)

               regulas 56. panta 3. punkta otrās daļas b) apakšpunktu aizstāj ar šādu:

                           „b)

                           atļaut aizstāt vārdus “ražotājs” vai “ražojis” ar vārdiem, kas minēti šīs regulas Xa pielikumā.”;

               2)

               iekļauj šīs regulas pielikumā norādīto Xa pielikumu.

         2. pants
   Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 11. decembrī

            Komisijas vārdā –

            priekšsēdētājs

         José Manuel BARROSO

      (1)  OV L 299, 16.11.2007., 1. lpp.

      (2)  OV L 193, 24.7.2009., 60. lpp.

      PIELIKUMS

            “Xa PIELIKUMS

               Vārdi, kas minēti 56. panta 3. punkta b) apakšpunktā

                        Valoda

                        Vārdi, kurus atļauts izmantot vārda „ražotājs” vietā

                        Vārdi, kurus atļauts izmantot vārda „ražojis” vietā

                        BG

                        „преработвател“

                        „преработено от“

                        ES

                        "elaborador"

                        "elaborado por"

                        CS

                        „zpracovatel“ vai "vinař"

                        „zpracováno v“ vai "vyrobeno v"

                        DA

                        »forarbejdningsvirksomhed« vai »vinproducent«

                        »forarbejdet af«

                        DE

                        „Verarbeiter“

                        „verarbeitet von“ vai "versektet durch"

                        ET

                        „töötleja”

                        „töödelnud”

                        EL

                        «οινοποιός»

                        «οινοποιήθηκε από»,

                        EN

                        "processor" vai "winemaker"

                        "processed by" vai "made by"

                        FR

                        "élaborateur"

                        "élaboré par"

                        IT

                        "elaboratore" vai "spumantizzatore"

                        "elaborato da" vai "spumantizzato da"

                        LV

                        „izgatavotājs”

                        „vīndaris” vai „ražojis”

                        LT

                        „perdirbėjas“

                        „perdirbo“

                        HU

                        „feldolgozó:”

                        „feldolgozta:”

                        MT

                        "proċessur"

                        "ipproċessat minn"

                        NL

                        „verwerker” vai „bereider”

                        „verwerkt door” vai „bereid door”

                        PL

                        „przetwórca” vai „wytwórca”

                        „przetworzone przez” vai „wytworzone przez”

                        PT

                        "elaborador" vai "preparador"

                        "elaborado por" vai "preparado por"

                        RO

                        "elaborator"

                        "elaborat de"

                        SI

                        «pridelovalec«

                        «prideluje«

                        SK

                        „spracovateľ“

                        „spracúva“

                        FI

                        "valmistaja"

                        "valmistanut"

                        SV

                        ”bearbetningsföretag”

                        ”bearbetat av” ”


title: Komisijas Īstenošanas regula (ES) Nr. 57/2012 ( 2012. gada 23. janvāris ), ar ko pārtrauc konkursa procedūru, kura izsludināta ar Īstenošanas regulu (ES) Nr. 1239/2011

text:
               24.1.2012

               LV

               Eiropas Savienības Oficiālais Vēstnesis

               L 19/12

         KOMISIJAS ĪSTENOŠANAS REGULA (ES) Nr. 57/2012
   (2012. gada 23. janvāris),
   ar ko pārtrauc konkursa procedūru, kura izsludināta ar Īstenošanas regulu (ES) Nr. 1239/2011
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1), un jo īpaši tās 187. pantu saistībā ar 4. pantu,
   tā kā:

               (1)

               Ar Komisijas Īstenošanas regulu (ES) Nr. 1239/2011 (2) tika izsludināts uzaicinājums iesniegt piedāvājumus pastāvīgajā konkursā 2011./2012. tirdzniecības gadam cukura ar KN kodu 1701 importam, piemērojot pazeminātu muitas nodokļa likmi.

               (2)

               Ņemot vērā to, ka cukura tirgus apgāde Savienībā ir uzlabojusies, turpmākais muitas nodokļa samazinājums nav vajadzīgs, attiecīgi piedāvājumu iesniegšana ir jāpārtrauc.

               (3)

               Lai nekavējoties dotu signālu tirgum un nodrošinātu šā pasākuma efektīvu pārvaldību, šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī.

               (4)

               Lauksaimniecības tirgu kopīgās organizācijas pārvaldības komiteja nav sniegusi atzinumu tās priekšsēdētāja noteiktajā termiņā,

         IR PIEŅĒMUSI ŠO REGULU.
   1. pants
   Atbilstīgi Īstenošanas regulas (ES) Nr. 1239/2011 2. panta 3. punktam tiek pārtraukta piedāvājumu iesniegšana konkursa kārtām, kuru termiņš beidzas 2012. gada 25. janvārī, 2012. gada 1. februārī un 2012. gada 15. februārī.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 23. janvārī

            Komisijas vārdā –

            priekšsēdētājs

         José Manuel BARROSO

      (1)  OV L 299, 16.11.2007., 1. lpp.

      (2)  OV L 318, 1.12.2011., 4. lpp.


title: Komisijas Īstenošanas regula (ES) Nr. 142/2014 ( 2014. gada 13. februāris ), ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai

text:
               14.2.2014

               LV

               Eiropas Savienības Oficiālais Vēstnesis

               L 44/43

      KOMISIJAS ĪSTENOŠANAS REGULA (ES) Nr. 142/2014
   (2014. gada 13. februāris),
   ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1),
   ņemot vērā Komisijas 2011. gada 7. jūnija Īstenošanas regulu (ES) Nr. 543/2011, ar ko nosaka sīki izstrādātus noteikumus Padomes Regulas (EK) Nr. 1234/2007 piemērošanai attiecībā uz augļu un dārzeņu un pārstrādātu augļu un dārzeņu nozari (2), un jo īpaši tās 136. panta 1. punktu,
   tā kā:

               (1)

               Īstenošanas regulā (ES) Nr. 543/2011, piemērojot Urugvajas kārtas daudzpusējo tirdzniecības sarunu iznākumu, paredzēti kritēriji, pēc kuriem Komisija nosaka standarta importa vērtības minētās regulas XVI pielikuma A daļā norādītajiem produktiem no trešām valstīm un laika periodiem.

               (2)

               Standarta importa vērtību aprēķina katru darbdienu saskaņā ar Īstenošanas regulas (ES) Nr. 543/2011 136. panta 1. punktu, ņemot vērā mainīgos dienas datus. Tāpēc šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,

         IR PIEŅĒMUSI ŠO REGULU.
   1. pants
   Standarta importa vērtības, kas paredzētas Īstenošanas regulas (ES) Nr. 543/2011 136. pantā, ir tādas, kā norādīts šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 13. februārī

            Komisijas un tās priekšsēdētāja vārdā –

            lauksaimniecības un lauku attīstības ģenerāldirektors

         Jerzy PLEWA

      (1)  OV L 299, 16.11.2007., 1. lpp.

      (2)  OV L 157, 15.6.2011., 1. lpp.

      PIELIKUMS
      Standarta importa vērtības atsevišķu veidu augļu un dārzeņu ievešanas cenas noteikšanai

                  (EUR/100 kg)

                  KN kods

                  Trešās valsts kods (1)

                  Standarta importa vērtība

                  0702 00 00

                  IL

                  107,2

                  MA

                  55,7

                  TN

                  69,3

                  TR

                  112,0

                  ZZ

                  86,1

                  0707 00 05

                  EG

                  182,1

                  MA

                  168,6

                  TR

                  151,4

                  ZZ

                  167,4

                  0709 91 00

                  EG

                  97,7

                  ZZ

                  97,7

                  0709 93 10

                  MA

                  36,9

                  TR

                  142,0

                  ZZ

                  89,5

                  0805 10 20

                  EG

                  47,2

                  IL

                  68,2

                  MA

                  52,1

                  TN

                  50,0

                  TR

                  73,3

                  ZZ

                  58,2

                  0805 20 10

                  IL

                  121,9

                  MA

                  84,7

                  ZZ

                  103,3

                  0805 20 30, 0805 20 50, 0805 20 70, 0805 20 90

                  IL

                  125,5

                  JM

                  112,4

                  KR

                  142,4

                  MA

                  126,3

                  TR

                  72,1

                  ZZ

                  115,7

                  0805 50 10

                  AL

                  43,6

                  MA

                  71,7

                  TR

                  59,8

                  ZZ

                  58,4

                  0808 10 80

                  CN

                  95,7

                  MK

                  30,8

                  US

                  150,3

                  ZZ

                  92,3

                  0808 30 90

                  CL

                  195,9

                  CN

                  70,9

                  TR

                  122,2

                  US

                  130,7

                  ZA

                  97,0

                  ZZ

                  123,3

         (1)  Valstu nomenklatūra, kas paredzēta Komisijas Regulā (EK) Nr. 1833/2006 (OV L 354, 14.12.2006., 19. lpp.). Kods “ZZ” nozīmē “cita izcelsme”.


title: Komisijas Īstenošanas regula (ES) Nr. 7/2012 ( 2012. gada 5. janvāris ), ar kuru groza Padomes Regulu (EK) Nr. 1183/2005, ar ko nosaka dažus īpašus ierobežojošus pasākumus, kas vērsti pret personām, kuras pārkāpj ieroču embargo attiecībā uz Kongo Demokrātisko Republiku

text:
               7.1.2012

               LV

               Eiropas Savienības Oficiālais Vēstnesis

               L 4/1

         KOMISIJAS ĪSTENOŠANAS REGULA (ES) Nr. 7/2012
   (2012. gada 5. janvāris),
   ar kuru groza Padomes Regulu (EK) Nr. 1183/2005, ar ko nosaka dažus īpašus ierobežojošus pasākumus, kas vērsti pret personām, kuras pārkāpj ieroču embargo attiecībā uz Kongo Demokrātisko Republiku
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2005. gada 18. jūlija Regulu (EK) Nr. 1183/2005, ar ko nosaka dažus īpašus ierobežojošus pasākumus, kas vērsti pret personām, kuras pārkāpj ieroču embargo attiecībā uz Kongo Demokrātisko Republiku (1), un jo īpaši tās 9. panta 1. punkta a) apakšpunktu,
   tā kā:

               (1)

               Regulas (EK) Nr. 1183/2005 I pielikumā ir uzskaitītas fiziskas un juridiskas personas, vienības un struktūras, uz kurām saskaņā ar regulu attiecas līdzekļu un saimniecisko resursu iesaldēšana.

               (2)

               Apvienoto Nāciju Organizācijas Drošības padomes Sankciju komiteja 2011. gada 12. oktobrī un 28. novembrī apstiprināja atjauninājumus to personu un organizāciju sarakstā, uz kurām attiecas aktīvu iesaldēšana. Tādēļ attiecīgi jāgroza I pielikums,

         IR PIEŅĒMUSI ŠO REGULU.
   1. pants
   Regulas (EK) Nr. 1183/2005 I pielikumu groza, kā noteikts šīs regulas pielikumā.
   2. pants
   Šī regula stājas spēkā tās publicēšanas dienā Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 5. janvārī

            Komisijas un tās priekšsēdētāja vārdā –

            Ārpolitikas instrumentu dienesta vadītājs

      (1)  OV L 193, 23.7.2005., 1. lpp.

      PIELIKUMS
      Regulas (EK) Nr. 1183/2005 I pielikumu groza šādi:
      Sadaļā “A. Fiziskas personas” pievieno šādus ierakstus:

                  (a)

                     "Jamil Mukulu
                         (alias a) Professor Musharaf, b) Steven Alirabaki, c) David Kyagulanyi, d) Musezi Talengelanimiro, e) Mzee Tutu, f) Abdullah Junjuaka, g) Alilabaki Kyagulanyi, h) Hussein Muhammad, i) Nicolas Luumu, j) Talengelanimiro. Dzimšanas datums: a) 1965. gads, b) 1964. gada 1. janvāris. Dzimšanas vieta: Ntoke ciems, Ntenjeru Sub County, Kayunga apgabals, Uganda. Amats: a) Apvienoto Demokrātisko spēku (ADF) vadītājs, b) Apvienoto Demokrātisko spēku komandieris. Valstspiederība: Ugandas. Papildu informācija: Saskaņā ar neoficiālām un oficiālām ziņām, tostarp ANO DP KDR Sankciju komitejas ekspertu grupas ziņojumiem, Jamil Mukulu ir militārais vadītājs Apvienotajiem demokrātiskajiem spēkiem (ADF) – ārzemju bruņotai grupai, kas darbojas KDR un kavē ADF kaujinieku atbruņošanos, brīvprātīgu repatriāciju vai pārcelšanos, kā minēts Rezolūcijas Nr. 1857 (2008) 4. punkta b) apakšpunktā. ANO DP KDR Sankciju komitejas ekspertu grupa ir ziņojusi, ka Mukulu ir vadījis un materiāli atbalstījis ADF – bruņotu grupu, kas darbojas KDR teritorijā. Saskaņā ar vairākiem avotiem, tostarp ANO DP KDR Sankciju komitejas ekspertu grupas ziņojumiem, Jamil Mukulu arī ir turpinājis ietekmēt notikumu vietā izvietoto ADF spēku politiku, finansējis, tieši komandējis un kontrolējis to darbību, tostarp uzraudzījis saiknes ar starptautiskiem teroristu tīkliem. 5. panta 1. punkta b) apakšpunktā minētais paziņošanas datums: 12.10.2011."

                  (b)

                     "Ntabo Ntaberi Sheka
                        . Dzimšanas datums: 1976. gada 4. aprīlis. Dzimšanas vieta: Valikales (Walikale) teritorija, Kongo Demokrātiskā Republika. Amats: Augstākais virspavēlnieks, Nduma Defence for Congo, Mayi Mayi Sheka grupa. Valstspiederība: Kongo. Papildu informācija: Ntabo Ntaberi Sheka, Mayi Mayi Sheka grupas politiskās nodaļas augstākais virspavēlnieks, ir politiskais vadītājs Kongo bruņotai grupai, kas kavē kaujinieku atbruņošanos, demobilizāciju un reintegrāciju. Mayi Mayi Sheka ir Kongo izvietota kaujinieku grupa, kas darbojas no Valikales teritorijas bāzēm Kongo Demokrātiskās Republikas austrumos. Mayi Mayi Sheka grupa ir veikusi uzbrukumus raktuvēm Kongo Demokrātiskās Republikas austrumos, tostarp ir pārņēmusi Bisiye raktuves un veikusi izspiešanu no vietējiem iedzīvotājiem. Ntabo Ntaberi Sheka ir arī nopietni pārkāpis starptautiskos tiesību aktus attiecībā uz bērniem. No 2010. gada 30. jūlija līdz 2. augustamNtabo Ntaberi Sheka ir plānojis un pavēlējis veikt virkni uzbrukumu Valikales teritorijā, lai sodītu vietējos iedzīvotājus, ko apvainoja sadarbībā ar Kongo valdības spēkiem. Šo uzbrukumu laikā tika izvaroti un nolaupīti bērni, kurus pakļāva piespiedu darbam un cietsirdīgai, necilvēcīgai vai pazemojošai attieksmei. Mayi Mayi Sheka kaujinieku grupa arī piespiedu kārtā vervē zēnus un pēc vervēšanas kampaņām patur viņus savās militārajās struktūrās. 5. panta 1. punkta b) apakšpunktā minētais paziņošanas datums: 28.11.2011."


title: Komisijas Īstenošanas regula (ES) 2015/2105 (2015. gada 20. novembris), ar ko saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū darbīgo vielu flumetralīnu apstiprina kā aizstājamu vielu un groza Komisijas Īstenošanas regulu (ES) Nr. 540/2011 (Dokuments attiecas uz EEZ)

text:
               21.11.2015

               LV

               Eiropas Savienības Oficiālais Vēstnesis

               L 305/31

         KOMISIJAS ĪSTENOŠANAS REGULA (ES) 2015/2105
   (2015. gada 20. novembris),
   ar ko saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū darbīgo vielu flumetralīnu apstiprina kā aizstājamu vielu un groza Komisijas Īstenošanas regulu (ES) Nr. 540/2011
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 24. pantu saistībā ar 13. panta 2. punktu un 78. panta 2. punktu,
   tā kā:

               (1)

               Saskaņā ar Regulas (EK) Nr. 1107/2009 7. panta 1. punktu Ungārija 2012. gada 3. aprīlī saņēma uzņēmuma Exponent International Ltd pieteikumu, kas sniegts Syngenta Crop Protection AG vārdā un kurā lūgts apstiprināt darbīgo vielu flumetralīnu. Ungārija kā ziņotāja dalībvalsts saskaņā ar minētās regulas 9. panta 3. punktu 2012. gada 28. septembrī informēja Komisiju, ka pieteikums ir pieņemams.

               (2)

               Ziņotāja dalībvalsts 2013. gada 30. oktobrī iesniedza Komisijai novērtējuma ziņojuma projektu par to, vai ir sagaidāms, ka minētā darbīgā viela varētu atbilst Regulas (EK) Nr. 1107/2009 4. pantā noteiktajiem apstiprināšanas kritērijiem, un šā ziņojuma kopiju nosūtīja Eiropas Pārtikas nekaitīguma iestādei (“Iestāde”).

               (3)

               Iestāde veica darbības atbilstoši Regulas (EK) Nr. 1107/2009 12. panta 1. punktam. Tā saskaņā ar Regulas (EK) Nr. 1107/2009 12. panta 3. punktu pieprasīja, lai pieteikuma iesniedzējs dalībvalstīm, Komisijai un Iestādei sniegtu papildu informāciju. 2014. gada septembrī ziņotāja dalībvalsts atjaunināta novērtējuma ziņojuma projekta veidā iesniedza Iestādei papildu informācijas novērtējumu.

               (4)

               Iestāde 2014. gada 20. novembrī pieteikuma iesniedzējam, dalībvalstīm un Komisijai darīja zināmu savu secinājumu par to, vai ir sagaidāms, ka darbīgā viela flumetralīns varētu atbilst Regulas (EK) Nr. 1107/2009 4. pantā noteiktajiem apstiprināšanas kritērijiem (2). Iestāde savu secinājumu darīja publiski pieejamu.

               (5)

               Pieteikuma iesniedzējam tika dota iespēja par pārskata ziņojumu iesniegt komentārus.

               (6)

               2015. gada 29. maijā Komisija Augu, dzīvnieku, pārtikas aprites un dzīvnieku barības pastāvīgo komiteju iepazīstināja ar pārskata ziņojumu par flumetralīnu un ar regulas projektu, ar ko paredz apstiprināt flumetralīnu.

               (7)

               Attiecībā uz vismaz viena darbīgo vielu saturoša augu aizsardzības līdzekļa vienu vai vairākiem raksturīgiem lietojumiem un jo īpaši attiecībā uz lietojumiem, kas tika pārbaudīti un sīki izklāstīti pārskata ziņojumā, ir konstatēts, ka Regulas (EK) Nr. 1107/2009 4. pantā noteiktie apstiprināšanas kritēriji ir izpildīti. Tāpēc tiek uzskatīts, ka minētie apstiprināšanas kritēriji ir izpildīti.

               (8)

               Ievērojot Regulas (EK) Nr. 1107/2009 13. panta 2. punktu saistībā ar tās 6. pantu un ņemot vērā pašreizējās zinātnes un tehnikas atziņas, tomēr ir jāiekļauj konkrēti nosacījumi un ierobežojumi. Īpaši lietderīgi ir pieprasīt papildu apliecinošu informāciju.

               (9)

               Komisija tomēr uzskata, ka flumetralīns atbilstīgi Regulas (EK) Nr. 1107/2009 24. pantam ir aizstājama viela. Ņemot vērā, ka flumetralīna pussabrukšanas periods saldūdenī pārsniedz 40 dienas un koncentrācija, pie kuras nav novērota ilgtermiņa iedarbība saldūdens organismos, ir mazāka nekā 0,01 mg/l, saskaņā ar Regulas (EK) Nr. 1107/2009 II pielikuma attiecīgo 3.7.2.1. un 3.7.2.3. punktu flumetralīns ir noturīga un toksiska viela. Tādējādi flumetralīns atbilst Regulas (EK) Nr. 1107/2009 II pielikuma 4. punkta otrā ievilkuma nosacījumam.

               (10)

               Tāpēc ir lietderīgi flumetralīnu apstiprināt kā aizstājamu vielu.

               (11)

               Saskaņā ar Regulas (EK) Nr. 1107/2009 24. panta 2. punktu aizstājamas vielas ir jāiekļauj atsevišķā sarakstā regulā, kas minēta Regulas (EK) Nr. 1107/2009 13. panta 4. punktā. Tāpēc ir lietderīgi Komisijas Īstenošanas regulas (ES) Nr. 540/2011 (3) pielikumam pievienot E daļu. Tāpēc minētā regula būtu attiecīgi jāgroza.

               (12)

               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Darbīgās vielas kā aizstājamas vielas apstiprināšana
   Darbīgo vielu flumetralīnu apstiprina kā aizstājamu vielu saskaņā ar I pielikumu.
   2. pants
   Grozījumi Īstenošanas regulā (ES) Nr. 540/2011
   1.   Īstenošanas regulas (ES) Nr. 540/2011 1. panta otro daļu aizstāj ar šādu:

      “Darbīgās vielas, kas apstiprinātas saskaņā ar Regulu (EK) Nr. 1107/2009, ir noteiktas šīs regulas pielikuma B daļā. Pamatvielas, kas apstiprinātas saskaņā ar Regulu (EK) Nr. 1107/2009, ir noteiktas šīs regulas pielikuma C daļā. Zema riska darbīgās vielas, kas apstiprinātas saskaņā ar Regulu (EK) Nr. 1107/2009, ir noteiktas šīs regulas pielikuma D daļā. Aizstājamās vielas, kas apstiprinātas saskaņā ar Regulu (EK) Nr. 1107/2009, ir noteiktas šīs regulas pielikuma E daļā.”

   2.   Īstenošanas regulas (ES) Nr. 540/2011 pielikumu groza saskaņā ar šīs regulas II pielikumu.
   3. pants
   Stāšanās spēkā
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 20. novembrī

            Komisijas vārdā –

            priekšsēdētājs

         Jean-Claude JUNCKER

      (1)  OV L 309, 24.11.2009., 1. lpp.

      (2)  EFSA Journal 2014; 12(10):3816. Pieejams tiešsaistē: www.efsa.europa.eu.

      (3)  Komisijas 2011. gada 25. maija Īstenošanas regula (ES) Nr. 540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (OV L 153, 11.6.2011., 1. lpp.).

      I PIELIKUMS

                  Parastais nosaukums, identifikācijas numuri

                     IUPAC nosaukums

                  Tīrība (1)

                  Apstiprināšanas datums

                  Apstiprināšanas termiņa beigas

                  Īpaši noteikumi

                  Flumetralīns

                     CAS Nr. 62924-70-3

                     CIPAC Nr. 971

                     N-(2-hlor-6-fluorbenzil)-N-etil-α,α,α-trifluor-2,6-dinitro-p-toluidīns

                  980 g/kg
                  Nitrozamīna piemaisījums (aprēķināts kā nitrozo-dimetilamīns) tehniskajā materiālā nepārsniedz 0,001 g/kg.

                  2015. gada 11. decembris

                  2022. gada 11. decembris

                  Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā pārskata ziņojumā par flumetralīnu sniegtos secinājumus, un jo īpaši tā I un II papildinājumu.
                  Šajā vispārējā novērtējumā dalībvalstis īpašu uzmanību pievērš:

                              a)

                              operatoru un strādājošo aizsardzībai, nodrošinot, lai lietošanas nosacījumos tiktu paredzēts, ka vajadzības gadījumā jāizmanto attiecīgi individuālās aizsardzības līdzekļi;

                              b)

                              gruntsūdeņu aizsardzībai, ja darbīgā viela tiek izmantota reģionos ar jutīgu augsni un/vai jutīgiem klimatiskajiem apstākļiem;

                              c)

                              riskam attiecībā uz zālēdājiem zīdītājiem;

                              d)

                              riskam attiecībā uz ūdens organismiem.

                        Lietošanas nosacījumos vajadzības gadījumā ietver riska mazināšanas pasākumus.
                  Pieteikuma iesniedzējs sniedz apstiprinošu informāciju par:

                              1)

                              ražotās darbīgās vielas tehnisko specifikāciju (pamatojoties uz ražošanu komerciālos apmēros);

                              2)

                              toksiskuma pārbaudēs izmantoto partiju atbilstību apstiprinātajām tehniskajām specifikācijām.

                        Pieteikuma iesniedzējs 1. un 2. punktā minēto informāciju iesniedz Komisijai, dalībvalstīm un Iestādei līdz 2016. gada 11. jūnijam.

         (1)  Sīkāka informācija par darbīgās vielas identitāti un specifikāciju sniegta pārskata ziņojumā.

      II PIELIKUMS
      Īstenošanas regulas (ES) Nr. 540/2011 pielikumam pievieno šādu E daļu:

         “E DAĻA

            Aizstājamās vielas

                     Parastais nosaukums, identifikācijas numuri

                        IUPAC nosaukums

                     Tīrība (1)

                     Apstiprināšanas datums

                     Apstiprināšanas termiņa beigas

                     Īpaši noteikumi

                     1

                     Flumetralīns

                        CAS Nr. 62924-70-3

                        CIPAC Nr. 971

                        N-(2-hlor-6-fluorbenzil)-N-etil-α,α,α-trifluor-2,6-dinitro-p-toluidīns

                     980 g/kg
                     Nitrozamīna piemaisījums (aprēķināts kā nitrozo-dimetilamīns) tehniskajā materiālā nepārsniedz 0,001 g/kg.

                     2015. gada 11. decembris

                     2022. gada 11. decembris

                     Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā pārskata ziņojumā par flumetralīnu sniegtos secinājumus, un jo īpaši tā I un II papildinājumu.
                     Šajā vispārējā novērtējumā dalībvalstis īpašu uzmanību pievērš:

                                 a)

                                 operatoru un strādājošo aizsardzībai, nodrošinot, lai lietošanas nosacījumos tiktu paredzēts, ka vajadzības gadījumā jāizmanto attiecīgi individuālās aizsardzības līdzekļi;

                                 b)

                                 gruntsūdeņu aizsardzībai, ja darbīgā viela tiek izmantota reģionos ar jutīgu augsni un/vai jutīgiem klimatiskajiem apstākļiem;

                                 c)

                                 riskam attiecībā uz zālēdājiem zīdītājiem;

                                 d)

                                 riskam attiecībā uz ūdens organismiem.

                           Lietošanas nosacījumos vajadzības gadījumā ietver riska mazināšanas pasākumus.
                     Pieteikuma iesniedzējs sniedz apstiprinošu informāciju par:

                                 1)

                                 ražotās darbīgās vielas tehnisko specifikāciju (pamatojoties uz ražošanu komerciālos apmēros);

                                 2)

                                 toksiskuma pārbaudēs izmantoto partiju atbilstību apstiprinātajām tehniskajām specifikācijām.

                           Pieteikuma iesniedzējs 1. un 2. punktā minēto informāciju iesniedz Komisijai, dalībvalstīm un Iestādei līdz 2016. gada 11. jūnijam.

         (1)  Sīkāka informācija par darbīgās vielas identitāti un specifikāciju sniegta pārskata ziņojumā.”